Ashraf Ghani Ahmadzai (اشرف غني احمدزی) és un polític afganès, president de l'Afganistan després d'haver guanyat les eleccions presidencials de l'Afganistan el 29 de setembre del 2014. Se'l coneix com Ashraf Ghani, mentre que Ahmadzai és el nom de la seva tribu paixtu. Anteriorment havia sigut Ministre de Finances afganès i conseller d'educació a la Universitat de Kabul. Va fugir del país el 15 d'agost de 2021 després que els talibans arribessin a Kabul culminant la gran ofensiva iniciada després de la retirada de les tropes internacionals que els ha portat a recuperar el control del país.